DA-busse met klippe bestookDie DA se konsert in Kliptown. Foto: @MaimaneAM/Twitter Mmusi Maimane, die DA se premierskandidaat in Gauteng, sê die polisie is besig om honderde DA-ondersteuners te ondervra na die voorval. Die busse het DA-ondersteuners na ŉ konsert by Walter Sisulu-plein in Kliptown vervoer. Maimane beweer ANC-ondersteuners het die busse met klippe bestook. Die ANC hou vandag ŉ verkiesingsbyeenkoms by die ENB-stadion. Maimane sê een van die busse is so erg met klippe bestook dat dit nie meer bruikbaar is nie. Die bestuurder van een van die busse is beseer en na ŉ hospitaal geneem vir behandeling. Brig. Neville Malila, woordvoerder van die polisie, sê hul het berigte ontvang dat twee busse met klippe bestook is onderweg na Kliptown. Malila sê daar is nog nie ŉ saak aanhangig gemaak en dat niemand nog in hegtenis geneem is in verband met die voorval nie. Hy sê dit is nog nie duidelik wie die busse met klippe bestook het nie.